text: Sønderjysk pige stryger til tops i golf
  11 juni 2012 kl. 11.10
  23-årige Line Vedel fra Sønderjyllands Golfklub vandt karrierens første sejr på Ladies European Tour, da hun søndag blev vinder af Allianz Ladies Slovak Open. Med sejren følger en kontant præmie på 250.000 kroner.
  I december 2010 vandt Iben Tinning sæsonfinalen på Ladies European Tour, Omega Dubai Ladies Masters, men siden har ingen danske spillere formået at stryge helt til tops på touren. Det var dog kun indtil Line Vedel vandt i går på Gray Bear Golf Club i Tále i Slovakiet.
  - Det er en kæmpe forløsning, og jeg er super lykkelig for sejren, siger Line Vedel.
  Med sejren fulgte en præmiecheck på 33.750 euro, hvilket svarer til cirka 250.000 Danske Kroner, og fra inden turneringen i Slovakiet at have været nummer 34 på tourens pengeliste, ISPS Handa Order of Merit, er Line nu helt fremme som nummer syv. Derudover er LineVedel nu kvalificeret til Evian Masters presented by Societe Generale, ligesom det ser ud til, at Line senere på sæsonen skal spille Ricoh Women?s British Open. Endelig vil Line kraftig avancerer på verdensranglisten fra sin nuværende placering som nummer 334.
  